
N A R V A   L I N N A V A L I T S U S

KORRALDUS

	Narva
	........................ 2015.a.  nr ..……...


Vaksali tn 22  kinnistu jagamine

1. Asjaolud ja menetluse käik

Vaksali tn 22 kinnistu on moodustatud Narva Linnavalitsuse 22.09.2010.a. korralduse nr 1138-k alusel sihtotstarbega ärimaa (Ä), pindalaga 12648 m2.  Maakatastris registreeritud 01.12.2010, katastritunnusega 51106:001:0189 ja  28.02.2011 Kinnistusregistris, registriosa  nr 3872309.

Vastavalt  Viru  Maakohtu  kinnistusosakonna  andmetele  on  Vaksali tn 22 kinnistu  omanik aktsiaselts Eesti Raudtee ﴾registrikood 11575838, endine ärinimi AS EVR Infra﴿.
AS Eesti Raudtee teeameti juhataja, infrastruktuuridirektori kohusetäitja Ivo Laht esitas 04.06.2015.a. Narva Linnavalitsusele avalduse, milles palub algatada vastavalt lisatud jagamise plaanile Vaksali tn 22 kinnistu jagamise kolmeks eraldi krundiks.  Lisaks teavitas AS Eesti Raudtee, et kinnistu jagamise eesmärgiks on paremini korraldada kinnistu maakasutust. Moodustatavale, Vaksali tn 22 krundile (jagamise plaanil pos.1) on kavas rajada reisiterminal, koostöös Narva linnaga. Moodustatav krunt, Vaivara tn 18 (jagamise plaanil pos.3), kus asub raudtee mulle osa, on hädavajalik Narva raudteejaama kinnistu ning sellel paikneva raudteetaristu teenindamiseks. Seoses sellega palus AS Eesti Raudtee määrata Vaivara tn 18 krundi maakasutuse sihtotstarbeks transpordimaa. Teiste moodustatavate kruntide sihtotstarbed ei muutu ning jäävad ärimaaks.
2. Õiguslikud alused

2.1 Maakorraldusseaduse §3 lõike 1 järgi kuulub maakorralduse läbiviimine linna territooriumil kohaliku omavalitsuse pädevusse;
2.2 Maakorraldusseaduse §13 lõike 1 järgi jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;
2.3 Katastriüksuse sihtotstarvete liigid ja nende määramise korra §1 lõike 2 järgi määrab katastriüksuse sihtotstarbed kohalik omavalitsus «Maakatastriseaduse» §-s 18 sätestatud alustel.

2.4 Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks;

2.5 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.6 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus

Lubada jagada jagamise plaani alusel (lisatud) Narva linnas Vaksali tn 22 kinnistu kolmeks iseseisvaks krundiks ning määrata moodustatavatele kruntidele aadressid ja maa sihtotstarbed järgmiselt:
3.1  krundile, jagamise plaanil pos.1: aadress – Vaksali tn 22, sihtotstarve – ärimaa (002; Ä);
3.2  krundile, jagamise plaanil pos.2: aadress – Vaksali tn 14, sihtotstarve – ärimaa (002; Ä);
3.3  krundile, jagamise plaanil pos.3: aadress – Vaivara tn 18, sihtotstarve – transpordimaa (007; L).
4. Rakendussätted
4.1  Korraldus jõustub teatavakstegemisest;
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

